CELEX: 32014D0217
Language: da
Date: 2014-04-11 00:00:00
Title: Kommissionens gennemførelsesafgørelse af 11. april 2014 om EU-tilskud til aktioner af hastende karakter til bekæmpelse af fårekopper i Bulgarien i 2013 og i Grækenland i 2013 og 2014 (meddelt under nummer C(2014) 2334)

15.4.2014   
               
               
                  DA
               
               
                  Den Europæiske Unions Tidende
               
               
                  L 111/94
               
            
         KOMMISSIONENS GENNEMFØRELSESAFGØRELSE
         af 11. april 2014
         om EU-tilskud til aktioner af hastende karakter til bekæmpelse af fårekopper i Bulgarien i 2013 og i Grækenland i 2013 og 2014
         (meddelt under nummer C(2014) 2334)
         (Kun den bulgarske og den græske udgave er autentiske)
         (2014/217/EU)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 3, og
         ud fra følgende betragtninger:
         
                     (1)
                  
                  
                     Fårekopper er en infektiøs virussygdom hos får og geder, som har alvorlige konsekvenser for fåreavlens rentabilitet, og som forårsager forstyrrelser i handelen inden for Unionen og eksporten til tredjelande.
                  
               
                     (2)
                  
                  
                     I tilfælde af et udbrud af fårekopper er der en risiko for, at sygdomsagenset spreder sig både til andre fårebedrifter i den pågældende medlemsstat og til andre medlemsstater og tredjelande via handel med levende får eller produkter heraf.
                  
               
                     (3)
                  
                  
                     Ved Rådets direktiv 92/119/EØF (2) er der fastsat foranstaltninger, som i tilfælde af et udbrud straks skal gennemføres af medlemsstaterne for at forebygge yderligere spredning af virusset og for at udrydde sygdommen.
                  
               
                     (4)
                  
                  
                     I henhold til artikel 84 i Europa-Parlamentets og Rådets forordning (EU, Euratom) nr. 966/2012 (3) skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som institutionen har delegeret beføjelser til.
                  
               
                     (5)
                  
                  
                     Der er ved beslutning 2009/470/EF fastsat nærmere vilkår for EU-tilskud til specifikke veterinærforanstaltninger, herunder aktioner af hastende karakter. I henhold til beslutningens artikel 3 kan medlemsstaterne få EU-tilskud til dækning af visse udgifter i forbindelse med foranstaltninger til udryddelse af fårekopper.
                  
               
                     (6)
                  
                  
                     Ved artikel 3, stk. 6, i beslutning 2009/470/EF er der fastsat bestemmelser om, hvor stor en andel af medlemsstaternes udgifter der kan dækkes af EU-tilskuddet.
                  
               
                     (7)
                  
                  
                     Udbetaling af EU-tilskud til aktioner af hastende karakter til udryddelse af fårekopper finder sted efter reglerne i Kommissionens forordning (EF) nr. 349/2005 (4).
                  
               
                     (8)
                  
                  
                     Der var udbrud af fårekopper i Bulgarien i 2013 og i Grækenland i 2013 og 2014. Bulgarien og Grækenland har truffet foranstaltninger til bekæmpelse af disse udbrud i overensstemmelse med direktiv 92/119/EØF.
                  
               
                     (9)
                  
                  
                     De bulgarske og græske myndigheder underrettede via Den Stående Komité for Fødevarekæden og Dyresundhed Kommissionen og de øvrige medlemsstater om de foranstaltninger, der er truffet i overensstemmelse med EU-lovgivningen om anmeldelse og udryddelse af sygdommen og resultaterne heraf.
                  
               
                     (10)
                  
                  
                     De bulgarske og græske myndigheder har derfor opfyldt deres tekniske og administrative forpligtelser vedrørende de foranstaltninger, der er omhandlet i artikel 3, stk. 4, i beslutning 2009/470/EF og artikel 6 i forordning (EF) nr. 349/2005.
                  
               
                     (11)
                  
                  
                     EU-tilskuddets størrelse kan ikke fastlægges nøjagtigt på nuværende tidspunkt. Ud fra de seneste oplysninger, som de berørte medlemsstater har fremsendt, anslås udgifterne til godtgørelser og aktionsudgifterne til 79 186,33 EUR og 1 484 304,16 EUR for henholdsvis Bulgarien og Grækenland.
                  
               
                     (12)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
                  
               VEDTAGET DENNE AFGØRELSE:
         
            Artikel 1
            EU-tilskud til Bulgarien og Grækenland
            
               1.   Der ydes EU-tilskud på op til 40 000 EUR til Bulgarien til delvis dækning af landets udgifter til foranstaltninger i medfør af artikel 3, stk. 2 og 6, i beslutning 2009/470/EF til bekæmpelse af fårekopper i 2013.
            
            
               2.   Der ydes EU-tilskud på op til 700 000 EUR til Grækenland til delvis dækning af landets udgifter til foranstaltninger i medfør af artikel 3, stk. 2 og 6, i beslutning 2009/470/EF til bekæmpelse af fårekopper i 2013 og 2014.
            
            
               3.   Den endelige størrelse af de i stk. 1 og 2 omhandlede EU-tilskud fastsættes ved en senere afgørelse, som vedtages efter proceduren i artikel 40, stk. 2, i beslutning 2009/470/EF.
            
         
         
            Artikel 2
            Udbetaling af tilskuddet
            En første rate på 310 000 EUR, der finansieres over budgetpost 17 04 04 i EU's finansbudget for 2014, udbetales til Grækenland som en del af EU-tilskuddet, jf. artikel 1, stk. 2.
         
         
            Artikel 3
            Adressater
            Denne afgørelse er rettet til Republikken Bulgarien og Den Hellenske Republik.
         
         
            Udfærdiget i Bruxelles, den 11. april 2014.
            
               
                  På Kommissionens vegne
               
               Tonio BORG
               
                  Medlem af Kommissionen
               
            
         
         
            (1)  EUT L 155 af 18.6.2009, s. 30.
         
            (2)  Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (EFT L 62 af 15.3.1993, s. 69).
         
            (3)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
         
            (4)  Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (EUT L 55 af 1.3.2005, s. 12).